Татяна Бек
Ако разрешите да говоря…

Превод от руски: Светлозар Жеков, 2007

chitanka.info

Ако разрешите да говоря,

днес човек ще ви покажа аз.

Той е вашият съсед отгоре

или заедно работи с вас.

Някой много неуместен —

шило и дрънкало, в колелото —

прът, на Рязанския проспект плашило

или пък на Киевския път.

На пазара птичи — посетител,

сладкодумец — в спорове блести, —

той е влюбен, а не просто зрител,

както и да го наричаш ти.

И ви казвам — аз съм го разбрала —

безразличен е към своя вид:

без баретата му избеляла

ще умре града ни

деловит…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.